Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 330

1. Cikk Egyeztetés egyéb eszközökkel A Bizottság és a Magyar Köztársaság gondoskodnak arról, hogy összehangolják a Program, az ISPA előcsatlakozási alap, a PHARE előcsatlakozási alap és az Európai Beruházási Bank (EIB), valamint egyéb nemzetközi pénzintézet támogatását. A Magyar Köztársaság gondoskodik arról, hogy amennyiben egy SAPARD projekt jellegénél fogva teljes egészében vagy valamelyik részében jogosult lehet az első albekezdésben hivatkozott egy vagy több másik eszköz támogatására, elkerüljék az adott kiadás többszörös támogatásának kockázatát. Minden ilyen projektnél — függetlenül a Magyar Köztársaság által kezdeményezett összes egyéb intézkedéstől — az A. Melléklet 8. Cikkének b) bekezdésében hivatkozott összes beérkező számla, mielőtt a SAPARD hivatal intézkedne a számla kifizetéséről, elkerül egy megfelelő felhatalmazással rendelkező felelős tisztviselőhöz, aki egy „SAPARD” feliratú bélyegzővel lebélyegzi a szóban forgó számlát.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes